ΓΡΑΠΤΗ ΕΡΩΤΗΣΗ E-1666/03

υποβολή: Proinsias De Rossa (PSE) προς την Επιτροπή

(19 Μαΐου 2003)

Θέμα: Αφαίρεση και παρακράτηση οργάνων παιδιών χωρίς τη συγκατάθεση των γονέων

Θα μπορούσε η Επιτροπή να αναφέρει κατά πόσον το ζήτημα της συγκατάθεσης των γονέων για την αφαίρεση και παρακράτηση οργάνων παιδιών εμπίπτει στο πλαίσιο του Πρωτοκόλλου των Ηνωμένων Εθνών για την πρόληψη, καταστολή και τιμωρία της εμπορίας ατόμων πουπέγραψε η Επιτροπή εξ ονόματος της Κοινότητας στις 13 Δεκεμβρίου 2000, το οποίο συμπληρώνει τη Σύμβαση των Ηνωμένων Εθνών σχετικά με το διεθνικό οργανωμένο έγκλημα και η οποία, σύμφωνα με την απάντηση της Επιτροπής στη γραπτή ερώτηση Ε-3848/00(1), αντιμετωπίζει το θέμα της αφαίρεσης οργάνων·

Θα μπορούσε η Επιτροπή να αναφέρει κατά πόσον, με βάση το άρθρο 152 της Συνθήκης ΕΚ ή οιοδήποτε/οιαδήποτε άλλο/άλλα άρθρο/άρθρα της Συνθήκης ΕΕ, η Ευρωπαϊκή Ένωση ή οιοδήποτε θεσμικό όργανό της συμπεριλαμβανομένης της Ευρωπόλ, έχει λάβει θέση σχετικά με την αφαίρεση και παρακράτηση οργάνων παιδιών χωρίς τη συγκατάθεση των γονέων και, εάν ναι, θα μπορούσε να αναφέρει αυτή τη θέση·

Θα μπορούσε να αναφέρει κατά πόσον αυτό το ζήτημα αντιμετωπίζεται βάσει του Κοινοτικού Προγράμματος Δράσης για τη Δημόσια Υγεία, το οποίο εγκρίθηκε από το Ευρωπαϊκό Κοινοβούλιο και το Συμβούλιο στις 23 Σεπτεμβρίου 2002, ή βάσει οιασδήποτε άλλης τρέχουσας ή σχεδιαζόμενης πρωτοβουλίας πολιτικής εκ μέρους της ΕΕ·

(1) ΕΕ C 187 E της 3.7.2001, σελ. 63.

Απάντηση του κ. Vitorino εξ ονόματος της Επιτροπής

(3 Ιουλίου 2003)

Το Πρωτόκολλο των Ηνωμένων Εθνών (ΟΗΕ) το οποίο αποσκοπεί στην πρόληψη, την καταστολή και τη δίωξη της εμπορίας προσώπων, ιδίως γυναικών και παιδιών, απαιτεί ότι τα κράτη μέλη θεσπίζουν ως ποινικά αδικήματα, μεταξύ άλλων, τη στρατολόγηση, τη μεταφορά, τη μετακίνηση, την περίθαλψη ή την παραλαβή ενός παιδιού για σκοπούς εκμετάλλευσης, όταν διαπράττονται εσκεμμένα, και ορίζει ότι στην έννοια της εκμετάλλευσης συμπεριλαμβάνεται η αφαίρεση οργάνων.

Το γενικό ζήτημα της αφαίρεσης και της παρακράτησης οργάνων παιδιών χωρίς τη συγκατάθεση των γονέων τους δεν περιλαμβάνεται ρητά στο πρωτόκολλο. Εντούτοις, οι ερμηνευτικές σημειώσεις των επισήμων εγγράφων (προπαρασκευαστικές εργασίες) της διαπραγμάτευσης του πρωτοκόλλου (A/55/383/Προσθ.1) ορίζουν ότι οι προπαρασκευαστικές εργασίες θα πρέπει να διευκρινίσουν ότι η αφαίρεση οργάνων παιδιών με τη συγκατάθεση ενός γονέως ή κηδεμόνα για νόμιμους ιατρικούς ή θεραπευτικούς λόγους δεν θα πρέπει να θεωρείται ότι αποτελεί εκμετάλλευση.

Η Ελλάδα εισήγαγε προσφάτως πρωτοβουλία για την έκδοση απόφασης πλαισίου του Συμβουλίου σχετικά με την πρόληψη και την καταστολή της εμπορίας ανθρωπίνων οργάνων και ιστών. Το κείμενο αυτού του σχεδίου απόφασης πλαισίου δημοσιεύθηκε στην Επίσημη Εφημερίδα της Ευρωπαϊκής Ένωσης(1) και βρίσκεται επί του παρόντοςπό εξέταση. Παρουσιάστηκε στην επιτροπή ελευθεριών και δικαιωμάτων των πολιτών, δικαιοσύνης και εσωτερικώνποθέσεων του Ευρωπαϊκού Κοινοβουλίου στις 23 Απριλίου 2003. Το γενικό ζήτημα της αφαίρεσης και παρακράτησης οργάνων παιδιών χωρίς συγκατάθεση των γονέων τους δεν περιλαμβάνεται ρητά στο σχέδιο της απόφασης πλαισίου.

Επί τη βάσει του άρθρου 152 της συνθήκης της ΕΚ, η Επιτροπή εκπόνησε πρόταση οδηγίας του Κοινοβουλίου και του Συμβουλίου, η οποία αποτελεί επί του παρόντος αντικείμενο συζητήσεων σ' αυτά τα Όργανα, σχετικά με τη θέσπιση προτύπων ποιότητας και ασφάλειας για τη δωρεά, την προμήθεια, τον έλεγχο, την επεξεργασία, την αποθήκευση και την κατανομή ανθρώπινων ιστών και κυττάρων(2). Η πρόταση αυτή επικεντρώνεται στις πτυχές της ποιότητας και της ασφάλειας όσον αφορά τη χρησιμοποίηση ιστών και κυττάρων, επειδή το άρθρο 152 αποσκοπεί στην προστασία της δημόσιαςγείας και όχι στηνλοποίηση ηθικών στόχων αυτών καθεαυτών. Εντούτοις, ορισμένες διεθνείς βασικές ηθικές γενικές αρχές προωθούνται στις προτάσεις αυτές, όπως π.χ. η γενική αρχή τηςποχρεωτικής συγκατάθεσης.

Η Επιτροπή προτίθεται να διαμορφώσει στρατηγική-πλαίσιο για την κοινοτική δράση σχετικά με το πρόβλημα των οργάνων, σχετικά με το οποίο έχει προβλεφθεί ένα συνέδριο για το δεύτερο εξάμηνο του 2003, κατά τη διάρκεια της ιταλικής προεδρίας, με τη στήριξη της Επιτροπής, το οποίο αποσκοπεί στη διατύπωση σαφών συστάσεων για τις μελλοντικές πρωτοβουλίες. Εν τω μεταξύ, η Επιτροπή συγκεντρώνει πληροφορίες σχετικά με την επι του παρόντος επικρατούσα κατάσταση όσον αφορά την μεταμόσχευση οργάνων στα κράτη μέλη και στιςποψήφιες προς ένταξη χώρες.

Το πρόγραμμα εργασίας του κοινοτικού προγράμματος δράσης στον τομέα της δημόσιαςγείας καθορίζει ως προτεραιότητα για το 2003 τρεις κύριους στόχους οι οποίοι αφορούν την ποιότητα και την ασφάλεια στον τομέα της μεταμόσχευσης οργάνων: αναγνώριση των παραγόντων οι οποίοι επηρεάζουν την ποιότητα και την ασφάλεια των οργάνων που προορίζονται για μεταμόσχευση· έλεγχος της διαδικασίας δωρεάς-μεταμόσχευσης οργάνων και δημιουργία ενός δικτύου για την αποτελεσματική ανταλλαγή πληροφοριών μεταξύ χωρών.

(1) ΕΕ C 100 της 26.4.2003.

(2) ΕΕ C 227 E της 24.9.2002.